******ΕΛΛΗΝΙΚΗ ΔΗΜΟΚΡΑΤΙΑ**

 **ΔΗΜΟΣ ΚΩ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΓΡΑΦΕΙΟ ΠΡΟΜΗΘΕΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ**

**ΣΥΝΟΠΤΙΚΟΥ ΔΙΑΓΩΝΙΣΜΟΥ**

***«Προμήθεια Τροφίμων & Ειδών Βασικής Υλικής Συνδρομής***

***στο πλαίσιο του Επιχειρησιακού Προγράμματος Επισιτιστικής & Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (Τ.Ε.Β.Α.) για τις ανάγκες του Δήμου ΚΩ***

**Ο ΔΗΜΑΡΧΟΣ** **ΚΩ**

 Προκηρύσσει **Συνοπτικό Διαγωνισμό**, σύμφωνα με τις διατάξεις του Ν. 4412/2016, με σφραγισμένες προσφορές για την ***«*Προμήθεια Τροφίμων & Ειδών Βασικής Υλικής Συνδρομής» στο πλαίσιο του Επιχειρησιακού Προγράμματος Επισιτιστικής & Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (Τ.Ε.Β.Α.) για τις ανάγκες του Δήμου ΚΩ** συνολικούπροϋπολογισμού **40.519,74 €** συμπ/μένου **ΦΠΑ (17%& 9%)**.

**Αναθέτουσα Αρχή - Στοιχεία επικοινωνίας:** Αναθέτουσα αρχή: **ΔΗΜΟΣ ΚΩ Δ**/νση Κοιν/κής Προστασίας , Πολιτισμού & Αθλητισμού , Τμήμα Κοινωνικής Πολιτικής & Πολιτικών Ισότητας των Φύλων Οδός: Εθελοντών Παλαιών Πολεμιστών 3, Τ.Κ.: 85300, NUTS 3: GR421 (ΔΗΜΟΣ ΚΩ), Τηλ.: 2242021502 & 2242360485, Πληροφορίες– αρμόδιοι υπάλληλοι: Γεωργία Ανδρεάνη ,email g.andreani@kos.gr, Αγγελική Χατζηπαναγιώτη , email a.xatzipanagioti@kos.gr

**Κριτήριο ανάθεσης** της Σύμβασης είναι η α)**πλέον συμφέρουσα από οικονομική άποψη προσφορά αποκλειστικά βάσει τιμής είτε για το σύνολο των ποσοτήτων είτε για το σύνολο των ειδών της κάθε ομάδας** β) **το μεγαλύτερο ποσοστό έκπτωσης (%), (για το ελαιόλαδο)** στη νόμιμα διαμορφούμενη κάθε φορά μέση τιμή λιανικής πώλησης του είδους την ημέρα παράδοσης, *όπως αυτή προκύπτει από το εκάστοτε εκδιδόμενο δελτίο πιστοποίησης τιμών της υπηρεσίας εμπορίου της οικείας Περιφέρειας, σύμφωνα με τις διατάξεις του άρθρου 13 του Ν. 3438/2006*.

Αντικείμενο της σύμβασης είναι η **Προμήθεια Τροφίμων και η Προμήθεια Ειδών Βασικής Υλικής Συνδρομής,** στο πλαίσιο του **Επιχειρησιακού Προγράμματος Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (Τ.Ε.Β.Α.),** με σκοπό τη διανομή τους στους ωφελούμενους του Προγράμματος. Η περιγραφή και οι τεχνικές προδιαγραφές περιλαμβάνονται στην μελέτη της Δ/νσης Κοινωνικής Προστασίας, Παιδείας, Πολιτισμού & Αθλητισμού, η οποία αποτελεί αναπόσπαστο μέρος της παρούσας διακήρυξης.

Ο **χρόνος διάρκειας υλοποίησης της προμήθειας** ορίζεται το χρονικό διάστημα από την ανάρτηση του συμφωνητικού στο Κ.Η.Μ.ΔΗ.Σ.και όχι **πέραν της 30-12-2021**. Σε περίπτωση παράτασης του φυσικού αντικειμένου της Πράξης, η σύμβαση/συμβάσεις δύνανται να παραταθούν ισόχρονα.

* **Καταληκτική ημερομηνία υποβολής προσφορών:** Ο συνοπτικός διαγωνισμός θα διεξαχθεί την **10η Μαΐου 2021 ημέρα Δευτέρα** και **ώρα 10:00πμ** (ώρα λήξης παράδοσης των προσφορών) ενώπιον της αρμόδιας Επιτροπής Διαγωνισμού του Δήμου Κω, (άρθρο 221 του Ν.4412/2016), στο Δημαρχείο, στην οδό, Ακτή Κουντουριώτη 7, 1ος όροφος.
* **Εγγύηση Καλής Εκτέλεσης**: Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β του Ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α.

**Χρηματοδότηση:** Φορέας χρηματοδότησης της παρούσας σύμβασης είναι το **Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, Κωδ. ΣΑ 2018ΣΕ09380039 .** Η δαπάνη για την εν λόγω σύμβαση βαρύνει τις σχετικές πιστώσεις του προϋπολογισμού οικ.έτους 2021 και τους **Κ.Α. 60.6473.0001, 60.6473.0006, 60.6473.0009** .

**Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης στον ιστότοπο του Δήμου [www.kos.gov.gr](http://www.kos.gov.gr), στο γραφείου προμηθειών του Δήμου της Κω και στο Τμήμα Κοινωνικής Πολιτικής του Δήμου ,κατά τις εργάσιμες ημέρες και ώρες και στα τηλ.: 2242360485 και 2242021502 .

**Δημοσιεύσεις:** Η Προκήρυξη (Περίληψη της Διακήρυξης), θα δημοσιευτεί, σε μία (1) ημερήσια νομαρχιακή εφημερίδα, ή σε μία (1) τοπική ημερήσια ή εβδομαδιαία εφημερίδα, θα αποσταλεί στο Επιμελητήριο Δωδεκανήσου - Παράρτημα Κω, θα αναρτηθεί στο [www.diavgeia.gov.gr](http://www.diavgeia.gov.gr), και στον ιστότοπο του Δήμου της Κω [www.kos.gov.gr](http://www.kos.gov.gr). Το αναλυτικό Τεύχος της Διακήρυξης, θα αναρτηθεί στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.Δ.Η.Σ), [www.promitheus.gov.gr](http://www.promitheus.gov.gr).

Οι δαπάνες δημοσίευσης της περίληψης της διακήρυξης του αρχικού διαγωνισμού και του τυχόν επαναληπτικού, βαρύνουν τον οριστικό ανάδοχο, στον οποίο κατακυρώθηκε οριστικά η προμήθεια και καταβάλλονται πριν ή κατά την διάρκεια της υπογραφής της σχετικής σύμβασης.

 **Ο ΔΗΜΑΡΧΟΣ ΚΩ**

 **ΘΕΟΔΟΣΗΣ Α. ΝΙΚΗΤΑΡΑΣ**